Bad Tölz-Wolfratshausen

De Lânkring Bad Tölz-Wolfratshausen is in bestjoerlik distrikt yn it suden fan 'e Dútske dielsteat Beieren en waard yn 'e hjoeddeiske foarm yn 1972 oprjochte troch de gearfoeging fan 'e eardere lânkringen Bad Tölz en Wolfratshausen. De Schafreuter is mei in hichte fan 2.102 m boppe seenivo ien fan 'e heechste toppen fan 'e Vorkarwendel. De krite stiet toeristysk bekend as Tölzer Land.

Fan súdwest nei noard streamt de rivier de Isar, dy't fan in berchrivier oergiet yn in brede rivier en by Icking rjochting München streamt. 

Kreisstadt is it kuerplak Bad Tölz, alhoewol't yn 'e eardere Kreisstadt Wolfratshausen ferskillende tsjinsten fan 'e lânkring bleaune. It ekonomyske sintrum en tagelyk de grutste stêd fan 'e lânkring is Geretsried, dy't nei de Twadde Wrâldkriich troch it gearfoegjen fan ferskillende oare gemeenten oprjochte waard.   

 Yndieling 
De lânkring hat 21 gemeenten, wêrfan trije stêden. Fierder binne der twa gemeentefrije gebieten. 
Stêden
 Bad Tölz (19.186)
 Geretsried (25.623)
 Wolfratshausen (19.335)

Gemeentefrije gebieten(7,99 km², beide ûnbewenne)
 Pupplinger Au (3,72 km²)
 Wolfratshauser Forst (4,27 km²)Oare Gemeenten
 Bad Heilbrunn (4.008)
 Benediktbeuern  (3.720)
 Bichl (2.298)
 Dietramszell (5.757)
 Egling (5.402)
 Eurasburg (4.283)
 Gaißach (3.170)
 Greiling (1.473)
 Icking (3.736)
 Jachenau (804)
 Kochel/See (4.165)
 Königsdorf (3.154)
 Lenggries  (10.146)
 Münsing (4.375)
 Reichersbeuern (2.532)
 Sachsenkam (1.316)
 Schlehdorf (1.348)
 Wackersberg (3.680)

 Gearwurkingsferbannen 
De lânkring hat trije Verwaltungsgemeinschaften *:

 Benediktbeuern(Dielnimmende gemeenten: Benediktbeuern en Bichl).
 Kochel a.See (Dielnimmende gemeenten: Kochel/See en Schlehdorf).
 Reichersbeuern (Dielnimmende gemeenten: Greiling, Reichersbeuern en Sachsenkam).

(*) In Verwaltungsgemeinschaft (bestjoersmienskip) yn Beieren is in gearwurking fan oan inoar buorjende gemeenten fan 'e selde lânkring, wêrby't de gemeenten polityk selsstannich bliuwe. In Verwaltungsgemeinschaft fiert publike taken út om se foar de dielnimmende gemeenten better út te fieren. Sa'n Verwaltungsgemeindschaft wurdt troch leden út de dielnimmende gemeenten fertsjintwurdige (yn 'e regel in boargemaster en in gemeenteriedslid). It gemeentekantoar fan 'e Verwaltungsgemeinschaft fersoarget de administraasje en ûnderstipet de dielnimmende gemeenten.Dútsk lemma oer de Verwaltungsgemeinschaft yn Beieren, ferzje 4 juny 2024.

Kategory:Distrikt yn Beieren
Kategory:Bestjoerlike ienheid oprjochte yn 1972